Hepisxaneyê Girewteyî yê Tîpê L’yî yê Patnosî de girewteyî, seba ke tecrîdê serê Rayberê Şarê Kurdî Abdullah Ocalanî bêro wedaritene grevê vêşanîye de yê û girewteyan rê tedayî yenê kerdene û girewteyan rê bi merg gefî yenê wendene.
Keyeyê girewteyan roja Çarşeme şîyî zîyaretê girewteyan û goreyê vatenanê keyeyan mudirê hepisxaneyî yo dîyin koxuşan ra gêrayo û vato “Ez dewlete bi xo ya, şima do tîya de bimirê” û bin o qeyde girewteyan rê gefî wendê. Reyna qaso ke keyeyî vanê, taqwîyeyo awî nêdîno girewteyan û tena vîtamînê B1’î dîyeno ci. Goreyê beyanatan rewşa 2 girewteyan ê xoverdayoxan girana.
